मामला यों था कि आईपीएल-6 में सट्टेबाजी और स्पौट फिक्ंिसग मामले में सुप्रीम कोर्ट ने जस्टिस मुकुल मुद्गल कमेटी बनाई थी जिस ने फरवरी माह में सौंपी अपनी रिपोर्ट में बीसीसीआई के अध्यक्ष एन श्रीनिवासन और चेन्नई सुपरकिंग के मालिक गुरुनाथ मयप्पन के अलावा कुछ क्रिकेटरों के नाम भी उजागर किए थे. श्रीनिवासन तभी संदेह के घेरे में आ गए थे जब उन्होंने अपने दामाद गुरुनाथ मयप्पन को एक समिति गठित कर के उन्हें क्लीनचिट दे दी और बीसीसीआई के अध्यक्ष पद से कुछ दिनों के लिए दूर भी रहे. इस ड्रामे के बाद जब मामला थोड़ा शांत हो गया तो अपना दबदबा दिखाते हुए उन्होंने फिर से कुरसी थाम ली.